Det kommer næppe som nogen overraskelse, men Nikolaj Jakobsen er den nye cheftræner for Aalborg Håndbold. - Jeg er utrolig glad. Det her er en mulighed for, at jeg får ført mine egne idéer ud i livet og kan få udviklet min egen spillestil, siger Nikolaj Jakobsen til TV2/Nord. Morten Bjerre blev ved samme lejlighed præsenteret som ny assisterende træner. De har begge to en fortid på det danske landshold, og har nu fået en 3-årig kontrakt, som starter fra næste sæson. Det blev afsløret mandag klokken 15. - Vi har haft en kedelig tradition med at skifte vores trænere ud hver 3.-4. måned og den vil vi gerne gøre op med, så vi kan få noget ro, sagde direktør Jan Larsen på pressemødet.
Ikke overraskende er Nikolaj Jakobsen den nye træner for Aalborg Håndbold.